Demisiile parlamentarilor USR, criticate de liberali: "Sunt acțiuni teatrale, fără efect juridic".
Dan Barna a precizat că demisiile deputaţilor USR intră în vigoare pe 18 decembrie. Liberalii critică vehement demersurile parlamentarilor USR. Florin Roman: "asistăm la o telenovelă pe care Liviu Dragnea şi Marcel Ciolacu au pus-o în arenă în 2016".
"Vă solicit imperativ să prezentaţi plenului toate demisiile anunţate şi înregistrate astăzi, să-i întrebaţi dacă îşi menţin demisia şi să procedaţi la vacantarea locurilor de deputat", a cerut liberalul Florin Roman.Dan Barna a precizat că demisiile deputaţilor USR intră în vigoare pe 18 decembrie."Dl. Roman, probabil din eroare, să nu spun ignoranţă, cum e realitatea, n-a apucat să citrească aceste demisii. Demisiile sunt cu data de 18 decembrie. Sigur, putem organiza un plen să ia act de aceste demisii începând cu data de 18 decembrie, dacă vrem să fim superfoermalişti. Cu retorică de aceasta spectaculoasă ne-am săturat patru ani", precizează Barna.Florin Roman a spus că "asistăm la o telenovelă pe care Liviu Dranea şi Marcel Ciolacu au pus-o în arenă în 2016"."Este exact acelaşi comportament şi aceeaşi atitudine. În 2016Liviu Dragnea şi Marcel Ciolacu îşi depuneau demisia cu data de 19, ştiind că plenul nu se va mai întruni şi practic vor rămâne cu mandat întreg. În acelaşi fel procedează azi colegii noştri, care văd că au aceleaşi obiceiuri politice ca partidele vechi. Sunt doar nişte demisii teatrale, fără efect juridic. Demisia nu înseamnă renunţarea la pensie specială. Restul e doar circ ieftin de campanie", a adăugat liderul deputaţilor PNL.